
REPUBLIKA E SHQIPËRISË
INSTITUCIONI I PRESIDENTIT TË REPUBLIKËS 
______________________________________________________________________________ 


NJOFTIM PËR VEND PUNE

Në zbatim ligjit nr. 7961, datë 12.07.1995 “Kodi i Punës së Republikës së Shqipërisë”,(i ndryshuar), Vendimin nr. 717, datë 23.06.2009, të Këshillit të Ministrave, “Për pagat e punonjësve mbështetës të institucioneve buxhetore dhe të nëpunësve të disa institucione buxhetore”, i ndryshuar, Vendimit të Presidentit të Republikës nr. 407, datë 09.01.2020, Institucioni i Presidentit të Republikës, njofton se do të punësojë :

1. Magazinier, pranë Sektorit të Shërbimeve të Përgjithshme, në Drejtorinë e Shërbimeve Mbështetëse - Paga,  Klasa VII.

Përshkrimi përgjithësues i punës për pozicionin si më sipër është:
Magazinieri:
· Evidenton hyrjen e materialeve, mbi bazën e një procedure të rregullt;
· Bën furnizimin me mjete pune të punonjësve të administratës/kabinetit të Institucionit të  Presidentit;
· Bën shpërndarjen e pajisjeve të duhura në ambientet e institucionit, mbi bazën e një urdhëri dorëzimi;
· Evidenton gjendjen e materialeve në magazinë;
· Kujdeset për ruajtjen e vlerave materiale;
· Rakordon gjendjen e magazinës me librat e magazinës, të cilat mbahen nga specialistja e financës, në fund të çdo muaji;
· Sistemon dhe mban në gjendje të rregullt materialet në magazinë;
· Raporton me shkrim ose me gojë për gjendjen e materialeve në magazinë, mënyrën e lëvizjes së tyre, pranë Përgjegjësit të Sektorit të Shërbimeve të Përgjithshme;
· Paraqet pranë zyrës së Sektorit të Financës, dokumentat e magazinës në mënyrë dhe afatet e përcaktuara. 


Kushtet që duhet të plotësojë kandidati:

· Të jetë shtetas shqiptar;
· Të ketë zotësi të plotë për të vepruar;
· Të mos jetë i dënuar me vendim të formës së prerë, për kryerjen e një krimi apo për kryerjen e një kundërvajtje penale me dashje. 
Kandidatët duhet të plotësojnë kërkesat e posaçme si më mëposhtme:
· Të ketë arsimin e mesëm.
· Eksperienca në punë 5 vjet.
· Të ketë njohuri të mira të punës me kompjuter.
Kandidatët duhet të dorëzojnë dokumentet e  mëposhtme:
a. Kërkesë për pozicionin e punës së shpallur vakant;
b. Kopje të njehsuar të dokumenteve diplomë / dëftesë të shkollës së mesme;
c. Fotokopje të librezës së punës (të gjitha faqet që vërtetojnë eksperiencën në punë);
d. Vërtetim të gjendjes gjyqësore;
e. Vërtetim të gjendjes shëndetësore;
f. Çdo dokumentacion tjetër që vërteton plotësimin e kushteve të mësipërme, si dhe trajnime, kualifikime, arsimin shtesë, vlerësimet pozitive apo të tjera të përmendura në jetëshkrim.

Afati për dorëzimin e dokumenteve përfundon në datën 25.09.2020.
Intervista për kandidatët që do të paraqesin kërkesë, do të zhvillohet në datën 28.09.2020, ora 11:00, në ambientet e Institucionit të Presidentit, duke respektuar protokollet përkatëse të sigurisë, të nxjerra nga Instituti i Shëndetit Publik, për shkak të pandemisë krijuar nga COVID-19, 

